
ประกาศองค์การบริหารส่วนตำบลท่ายาง
เรื่องสอบราคาซื้อครุภัณฑ์ยานพาหนะขนส่ง (รถบรรทุกขยะ ขนาด 6 ตัน 6 ล้อ  แบบอัดท้าย)
...........................................



ด้วยองค์การบริหารส่วนตำบลท่ายาง มีความประสงค์จะสอบราคาซื้อจัดซื้อรถบรรทุกขยะขนาด 6 ตัน 6 ล้อ แบบอัดท้าย จำนวน 1 คัน  โดยมีตู้บรรทุกมูลฝอยมีขนาดความจุไม่น้อยกว่า 
6 ลูกบาศก์เมตร  เครื่องยนต์ 4 สูบ 4 จังหวะ มีกำลังแรงม้าสูงสุดไม่น้อยกว่า 130 แรงม้า  ด้านท้ายตู้บรรจุมูลฝอยติดตั้งเครื่องอัดขยะมูลฝอยทำงานด้วยระบบไฮดรอลิก  สามารถผลิตแรงดันสูงสุดไม่น้อยกว่า 2,500 ปอนด์ต่อตารางนิ้ว  มีโคมไฟสัญญาณวับวาบสีเหลือง  1  ดวง  มีคุณสมบัติตามมาตรฐานผลิตภัณฑ์อุตสาหกรรม  เลขที่ มอก. 2315-2551  หรือสูงกว่า  (ตามรายละเอียดแนบท้ายประกาศ)  
ราคากลางในการจัดซื้อเป็นจำนวนเงิน 2,000,000 บาท (สองล้านบาทถ้วน)


ผู้มีสิทธิเสนอราคาจะต้องมีคุณสมบัติ  ดังต่อไปนี้
1.  เป็นผู้มีอาชีพขายสิ่งของที่สอบราคาซื้อดังกล่าว
2. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อ
แล้ว  
3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่
รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การ
บริหารส่วนตำบลท่ายาง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้


กำหนดยื่นซองสอบราคาต่อเจ้าหน้าที่พัสดุ  ตั้งแต่วันที่  20  เดือนมิถุนายน พ.ศ. 2556  
ถึงวันที่ 3 เดือนกรกฏาคม พ.ศ. 2556  ในวันและเวลาราชการ ณ ที่ทำการองค์การบริหารส่วนตำบล หรือจะส่งทางไปรษณีย์ลงทะเบียนตอบรับก่อนวันเปิดซองสอบราคาก็ได้  ในกรณีที่เป็นการยื่นซองทางไปรษณีย์ให้ถือวันและเวลาที่องค์การบริหารส่วนตำบลลงรับจากไปรษณีย์เป็นการรับซอง และกำหนดให้ยื่นซองสอบราคา ณ ศูนย์รวบรวมข้อมูลข่าวสารขององค์การบริหารส่วนตำบล (ที่ว่าการอำเภอทุ่งใหญ่ ) ในวันที่ 4  เดือนกรกฏาคม พ.ศ. 2556  เวลา 10.00 น. – 16.30 น เมื่อพ้นกำหนดยื่นซองจะไม่รับซองสอบราคาโดยเด็ดขาด และกำหนดเปิดซองสอบราคาในวันที่ 5 เดือนกรกฏาคม พ.ศ. 2556  ตั้งแต่เวลา  10.00 น. เป็นต้นไป

ผู้สนใจติดต่อขอรับ/ซื้อเอกสารสอบราคา ในราคาชุดละ 1,000.00 บาท (หนึ่งพันบาทถ้วน) ได้ที่  ที่ทำการองค์การบริหารส่วนตำบลท่ายาง  ระหว่างวันที่ 20  เดือนมิถุนายน พ.ศ. 2556  
ถึงวันที่ 3 เดือนกรกฏาคม พ.ศ. 2556 หรือสอบถามทางโทรศัพท์หมายเลข 0-7548-9111 ในวันและเวลาราชการ



ประกาศ  ณ  วันที่  20  เดือนมิถุนายน  พ.ศ. 2556
         (นายสุเมธ  หลุ่ยจิ๋ว)





        นายกองค์การบริหารส่วนตำบลท่ายาง
